GiliGold/VAD_KnessetCorpus huggingface dataset:
מיקי רוזנטל: במקום להגן עליה אתה מוציא אותה?
דוד ביטן: אני נורא מתנצל, אבל אני לא מוכן לדברים האלה.
דוד ביטן: (חבר הכנסת בצלאל סמוטריץ יוצא ממליאת הוועדה.
דוד ביטן: ) (חברת הכנסת אורלי לוי אבקסיס יוצאת ממליאת הוועדה.
מיקי רוזנטל: לא, אבל במקום להגן עליה - - -
דוד ביטן: עכשיו האוצר.
דוד ביטן: אני מגן על שניהם.
דוד ביטן: עוד חמש דקות ייכנסו שניהם.
משה גפני: אני יכול להתייחס - - -
דוד ביטן: רגע, האוצר.
דוד ביטן: אני רוצה שתתייחסו – דבר ראשון, לטעות הטכנית שהם טוענים לה, שעל זה כביכול לא הצביעו הם טוענים.
דוד ביטן: והדבר השני, על הנושא של ההסכמים הקואליציוניים, שכביכול הם לא צבועים ולא - - -
משה גפני: אולי לפני שהם משיבים - - -
משה גפני: אדוני היושב-ראש, ביקשתי בתחילה לטעון נושא חדש על הכול, לאחר שחברת הכנסת אורלי לוי טענה על אחד מהמספרים נושא חדש.
משה גפני: אני חשבתי שאם זה באמת נושא חדש אז הכול נושא חדש, מכיוון שזה הכול נובע, אחד תלוי בשני.
משה גפני: עד שהסבירו לי במשרד האוצר, מה שכמובן לא ידעתי קודם, זאת אומרת כמעט לא ידעתי מקודם, הסבירו לי שזה נובע מכמה דברים.
דוד ביטן: אבל למה אתה לא נותן להם להסביר את זה?
משה גפני: לא, אגיד לך תיכף.
מיקי לוי: לא, אלא אם כן, אדוני, הוא מושך את העניין של הכול נושא חדש.
מיקי לוי: זה משאיר לנו אופציה נהדרת.
דוד ביטן: לא, הוא לא מושך.
דוד ביטן: גפני, תסכם בסוף.
דוד ביטן: בסוף תסכם.
משה גפני: רק משפט לפני זה.
משה גפני: לגבי התיקון טעות – תיקון טעות.
משה גפני: אבל לגבי הנושא של ההסכמים הקואליציוניים – זה קצת לא הגון כלפי, מכיוון שכביכול אני עובר על ההנחיות של היועץ המשפטי לממשלה.
משה גפני: אני מתכוון, אמרתי את זה בוועדה - - -
דוד ביטן: שאתה הולך להגיד את זה?
משה גפני: יש שם עוד, נדמה לי, אפילו גם דיונים שמה.
משה גפני: לפני שתתחיל ההצבעה על התקציב, נכון שיש שמה סעיף בתוך המספרים הכוללים שלא על זה התכוון היועץ המשפטי לממשלה.
משה גפני: הוא התכוון: כאשר מגיעים לתקציב המדינה, מתחילים לדון על התקציב - - -
דוד ביטן: אז זה לא מספק אתכם?
מיקי רוזנטל: התשובה היא: לא.
מיקי לוי: הוא חייב להביא את ההסכמים הקואליציוניים טרם ההצבעה בוועדה.
משה גפני: - - - טרם ההצבעה בוועדה.
מיקי רוזנטל: אדוני, אני מקריא מההנחיות.
דוד ביטן: רגע, אבל בוא נשמע את האוצר.
מיקי רוזנטל: כל הסכם פוליטי תקציבי יוקרא על-ידי נציגי המדינה לפרוטוקול הוועדה בטרם ההצבעה על הצעת החוק בוועדה לאישורה לקריאה שנייה ושלישית.
דוד ביטן: הצעת חוק התקציב.
מיקי רוזנטל: אדוני, ניסית להצביע - - - הניח את זה קודם.
מיקי לוי: גפני, החלק המילולי הוא חלק מההצבעה.
מיקי לוי: הוא חלק מההצבעה.
דוד ביטן: טוב, האוצר, מי מדבר?
משה גפני: מה קשור החלק המילולי?
מיקי רוזנטל: ועוד איך קשור.
מיקי לוי: הנחיות היועצת לא קשורות לחלק המילולי?
סתיו שפיר: אבל למה להתעקש ולא להצביע - - -
מיקי רוזנטל: אני רוצה להסביר למה זה קשור.
דוד ביטן: לא לא, אל תסביר.
מיקי רוזנטל: נציג האוצר אמר בחלק המילולי שהשינוי נובע מהסכמים קואליציוניים.
מיקי רוזנטל: ולפיכך יש להניח את ההסכמים הקואליציוניים לחברי הוועדה לפני ההצבעה על החלק המילולי.
דוד ביטן: האוצר, דבר.
מכלוף מיקי זוהר: אני יכול להגיד משהו?
דוד ביטן: לא לא, אתה עדיין לא יכול לדבר.
דוד ביטן: דבר, בבקשה.
<אמיר לוי: אני?
דוד ביטן: שאלתי אותך שתי שאלות בעיקר, זה המהות פה.
דוד ביטן: תכניס גם אותה וגם אותו, אורלי וסמוטריץ ייכנסו.
<אמיר לוי: נקודה מספר אחת שאתייחס זה הטעות הטכנית.
<אמיר לוי: מה שכתוב בחוברת בסעיף 83: 3,080 במקום 3,080,000 – נשמטו שלושה אפסים.
<אמיר לוי: אני רוצה להפנות את תשומת לבכם לעמוד 28 בחוברת התקציב הכחולה של משרד הביטחון, מדובר בפינוי בסיסים, שם הסכומים הנכונים רשומים.
<אמיר לוי: נשמטו שלושה אפסים, זה כל התיקון.
<אמיר לוי: עכשיו, אם לא תעשו את התיקון של השלושה אפסים, אז בעצם התקציב לא ישקף את מה שבאמת יש.
<אמיר לוי: נשמטו שלושה אפסים, בדברי ההסבר זה כתוב, המספרים הנכונים כתובים.
דוד ביטן: זה טעות טכנית, אתה אומר?
אראל מרגלית: שלושה אפסים זה די הרבה, לא?
דוד ביטן: לא, זה רשום במקום אחר בתקציב.
<אמיר לוי: הסכום האמיתי כתוב בדברי ההסבר.
דוד ביטן: בסיכום זה רשום?
<אמיר לוי: בדברי ההסבר, עמוד 28.
דוד ביטן: לא, בסיכום אבל זה רשום?
דוד ביטן: בסיכום.
מיקי לוי: בסיכום לא.
<אמיר לוי: תקשיבו, התקציב הרי הוא באלפי שקלים.
<אמיר לוי: אז רשום 3,080 במקום 3,080,000.
<אמיר לוי: חוץ מזה – בקיצור, היה עוד משהו בצד ההוצאה, הכול רשום בעמוד 28.
דוד ביטן: מה לגבי העניין השני?
<אמיר לוי: נקודה מס' שתיים - - -
אראל מרגלית: כמה זה שלושה אפסים?
מיקי לוי: שלושה אפסים זה אפס.
<אמיר לוי: נקודה מס' שתיים, היושב-ראש, לגבי הסיכומים הקואליציוניים והסיכומים הפוליטיים שהושגו בוועדה.
<אמיר לוי: קודם כול, כל ההסכמים הקואליציוניים הוצבעו בממשלה או בליל התקציב או לפני שבועיים, נדמה לי, כולם מופיעים בחוברות התקציב.
<אמיר לוי: אל"ף, הם הונחו על שולחן הכנסת כשהממשלה הושבעה.
<אמיר לוי: בי"ת, הממשלה החליטה עליהם, פירוט מאוד מלא.
<אמיר לוי: וגימ"ל, הם מופיעים בתוך חוברת התקציב.
<אמיר לוי: רגע, שנייה.
סתיו שפיר: - - - הבית היהודי?
<אמיר לוי: אני עונה.
<אמיר לוי: אני מבטיח לענות לכול.
מיקי לוי: חדשים חדשים.
דוד ביטן: אורלי, אתן לך לדבר בסוף.
מיקי לוי: אמיר, סיכומים חדשים בבקשה.
<אמיר לוי: אענה, אני מבטיח.
<אמיר לוי: זה לגבי הסיכומים הקואליציוניים.
<אמיר לוי: לגבי סיכומים פוליטיים או סיכומים תקציביים, לפי הנוהל של היועץ המשפטי לממשלה, חלק מהסיכומים הם גם סיכומים שהושגו עם חברי האופוזיציה.
<אמיר לוי: כל הסיכומים הללו יוקראו לפני שיושב-ראש ועדת הכספים יעלה את זה להצבעה.
<אמיר לוי: הכול על השולחן, שום דבר פה לא יוסתר, ואתם תראו פירוט מלא לפני ההצבעה.
<אמיר לוי: העליתם עוד שתי שאלות.
מיקי רוזנטל: הצבעה על מה?
<אמיר לוי: הצבעה על התקציב.
מיקי רוזנטל: אבל זה מופיע בחלק המילולי.
משה גפני: אבל, מיקי, הוא לא הכתובת לעניין הזה.
משה גפני: התייעצתי וזה מה שאמרו לי לעשות.
מיקי לוי: הפוליטיקאים – זה לא אמיר.
סתיו שפיר: אמיר, תענה גם לגבי החלטת הממשלה מעכשיו.
דוד ביטן: היועצת המשפטית של ועדת הכספים תגיד ארבע מילים על זה.
משה גפני: שאלתי אותה לפני זה.
משה גפני: בשביל מה צריך - - -
דוד ביטן: אוקיי, הבנו.
דוד ביטן: אתה רוצה עוד משהו להגיד?
סתיו שפיר: כן, יש לו עוד משהו.
<אמיר לוי: נשאלתי עוד שתי שאלות.
דוד ביטן: איזה שאלות?
<אמיר לוי: אחת של חברת הכנסת סתיו שפיר לגבי החלטת הממשלה שעברה היום.
<אמיר לוי: החלטת הממשלה שעברה היום על הורדה של 0.7% flat נועדה לממן שינוי בסדרי העדיפויות, שחלקן הוחלטו על-ידי הכנסת.
<אמיר לוי: אני מזכיר שהתקציב שמגיע לכנסת לא יוצא בדיוק כמו שהוא נכנס אליו, כי אתם כחברי ועדות משנים סדרי עדיפויות.
סתיו שפיר: תספר לנו בבקשה מה השתנה.
אורלי לוי אבקסיס: זה בניגוד לעמדת היועץ המשפטי לממשלה.
אורלי לוי אבקסיס: אקריא לך את הסעיף הרלוונטי.
סתיו שפיר: אני רק מעודדת אותך, אמיר.
דוד ביטן: אתן לך, אמרתי שאתן לך.
מיקי לוי: אמיר, רק מקור תקציבי של ה-0.7.
סתיו שפיר: בסדר, הוא לא סיים.
סתיו שפיר: את שלוש הדוגמאות, אם אפשר, את כל הרשימה.
<אמיר לוי: ה-0.7 הוא flat.
<אמיר לוי: אני עכשיו מסביר למה.
מיקי לוי: ואפשר לדעת מאיזה משרדים בבקשה?
<אמיר לוי: כל המשרדים.
<אמיר לוי: זה מופיע בהחלטת הממשלה, אני מניח שזה באתר מזכירות הממשלה, הכול נמצא על השולחן.
<אמיר לוי: אני רוצה לתת שתי דוגמאות שאתם ככנסת החלטתם.
סתיו שפיר: לא, אנחנו רוצים את כל שינויי סדרי העדיפויות.
<אמיר לוי: אז אני רוצה לתת שתי דוגמאות, ואם צריך נפרט על זה אחר כך.
<אמיר לוי: למשל חצי אחוז של הפחתה בריבית של זכאי משרד השיכון - - -
משה גפני: אלה דברים שצריכים להיות בוועדת הכספים.
אורלי לוי אבקסיס: מה מה מה?
מיקי רוזנטל: זה היה לפני ה-flat.
אורלי לוי אבקסיס: זכאי הדיור הציבורי?
משה גפני: זה בוועדת הכספים, זה לא כאן, הם טוענים לנושא חדש.
אורלי לוי אבקסיס: דיור ציבורי?
אורלי לוי אבקסיס: חצי אחוז מזכאים של דיור ציבורי?
אורלי לוי אבקסיס: תחזור על זה, אדוני.
דוד ביטן: רגע, אמיר.
מיקי לוי: אורלי, זה לא הוא.
מיקי רוזנטל: הסיכום הזה היה הרבה לפני - - -
אורלי לוי אבקסיס: לא, שיידעו שלוקחים מהדיירים של הדיור הציבורי.
בצלאל סמוטריץ': את לא שומעת מה שמדובר.
<אמיר לוי: זה השימוש.
<אמיר לוי: הפוך, ה-flat נועד לממן את זה.
בצלאל סמוטריץ': ביטן, אני באמת אצא עוד רגע ואחזור להצבעה.
בצלאל סמוטריץ': אי-אפשר לנהל ככה דיון.
בצלאל סמוטריץ': חלאס, מספיק.
בצלאל סמוטריץ': די.
דוד ביטן: בסדר, אבל אל תצעק.
<אמיר לוי: הדוגמה השנייה, הגשנו במסגרת התקציב, עם חקיקה שנועדה לטפל בתקופת ההכשרה של צעירים, 75,000,000 שקלים.
<אמיר לוי: החקיקה הזאת לא עברה.
<אמיר לוי: נקודה רביעית ואחרונה ששאל חבר הכנסת שלח.
עפר שלח: מיד תענה לי, אז אשאל עוד חצי שאלה לפני זה.
עפר שלח: כל הסכומים האלה שאתה מדבר עליהם זה בעשרות מיליונים.
עפר שלח: 0.7 ב-flat זה מיליארדים.
<אמיר לוי: זה 700,000,000 שקל.
עפר שלח: כמה זה 0.7 ב-flat?
<אמיר לוי: 600,000,000 ומשהו.
מיקי רוזנטל: זה התחבורה של דרעי.
<אמיר לוי: נושאים נוספים, אם אתם רוצים לדעת.
סתיו שפיר: אנחנו רוצים את כל הנושאים ואת התקציבים שלהם.
מיקי רוזנטל: אנחנו רוצים רק לדעת את זה.
מיקי רוזנטל: מותר לנו לדעת את זה לפני.
סתיו שפיר: לא, חייבים לפרט לנו את כל הנושאים.
דוד ביטן: עוד משהו יש לך להגיד?
סתיו שפיר: כן, רגע, הוא לא מפרט את כולם.
סתיו שפיר: הוא צריך לפרט את כל ה-600,000,000.
דוד ביטן: הוא לא יפרט פה.
<אמיר לוי: אפרט הכול בוועדת הכספים.
דוד ביטן: בוועדת הכספים הוא יפרט.
דוד ביטן: הוא נתן שתי דוגמאות כדי להוכיח שאין משהו חדש, זה הכול.
<אמיר לוי: לא נסתיר שום דבר.
<אמיר לוי: נקודה רביעית ואחרונה שנשאלנו על-ידי חבר כנסת עפר שלח.
<אמיר לוי: אז בסעיף 83 מתוקצבת הגדר המזרחית, החלק שהקבינט החליט עליו, לא הוחלט הרי על כל הגדר אלא רק על שדה התעופה תמנע.
<אמיר לוי: פינוי בסיסים "שוהם 3" נמצא שם בצה"ל לנגב.
<אמיר לוי: נושא המוקשים והמים הכלכליים מתוקצב בסעיף 15.
<אמיר לוי: אלה ארבע - - -
דוד ביטן: אלה הדוגמאות - - -
אורלי לוי אבקסיס: מה עם שמירה במזרח ירושלים?
מיקי רוזנטל: זה בניגוד למה שנאמר בוועדה המשותפת.
עפר שלח: היום בוועדה המשותפת - - -
דוד ביטן: זה ממש מעניין אותי, אבל זה לא לפה, זה לוועדת הכספים.
מיקי רוזנטל: לא, זה לפה, כי זה נושא חדש - - - זה נושא חדש.
מיקי רוזנטל: זה המהות של הנושא החדש.
עפר שלח: היושב-ראש, זה נושא חדש תקציבית, מפני שמה שאומר ראש אגף תקציבים זה נכון עד היום בבוקר.
עפר שלח: היום בבוקר הודיע מנכ"ל משרד הביטחון שהסעיפים האלה הוצאו מסעיף 15.
<אמיר לוי: אמרתי: זה בסעיף 83.
<אמיר לוי: הקראתי את הנושאים.
<אמיר לוי: הקראתי את הגדר, פינוי בסיסים.
עפר שלח: אין לי בעיה אתך.
עפר שלח: יש לי בעיה עם מנכ"ל משרד הביטחון, הוא אמר את זה היום בבוקר, שנינו היינו בחדר.
דוד ביטן: אני נותן עכשיו, רבותי, לשניים מהקואליציה, שניים מהאופוזיציה, כל אחד שתי דקות.
דוד ביטן: תחליטו עכשיו מי מהאופוזיציה ומי מהקואליציה.
דוד ביטן: את רוצה לדבר?
דוד ביטן: בבקשה, אחד.
דוד ביטן: ומי עוד?
דוד ביטן: לא, אתה מהקואליציה, אמרתי שניים שניים.
דוד ביטן: בבקשה, מי עוד רוצה לדבר מהאופוזיציה?
דוד ביטן: רוזנטל?
דוד ביטן: אוקיי, דברו שתי דקות כל אחד.
אורלי לוי אבקסיס: טוב, אדוני, כל מה שהוצג פה עכשיו זה בניגוד גמור להנחיות של היועץ המשפטי לממשלה.
אורלי לוי אבקסיס: היועץ המשפטי לממשלה לגבי כל הכספים הקואליציוניים נותן שורה של הנחיות, ביניהן הנחיות שאי-אפשר לעקוף אותן.
אורלי לוי אבקסיס: יותר מכך, אני רוצה להוסיף לכם את סעיף 25 להנחיות שמדבר על כך שכל הסכם יפורט בנפרד, יחד עם ציון של התקציב המיועד לו.
אורלי לוי אבקסיס: יישום ההסכם מחייב כי הוא ייכלל מלכתחילה באותה החלטת ממשלה.
אורלי לוי אבקסיס: לכן האחריות לשילוב ההסכמים וחשיפתם מוטלת על השרים המבקשים את יישום ההסכם הפוליטי התקציבי – השרים הרלוונטיים לא הופיעו בפנינו, בפני ועדת הכספים.
אורלי לוי אבקסיס: נוסף לכך: יש לעשות מאמץ להשלים את עבודת המטה ולשייך את הכספים לייעודם המדויק בדרך של תיקון הצעת החוק עוד קודם לאישורה בוועדת הכספים לקריאה שנייה ושלישית – גם כאן יש פה עבירה על מה שמבקש היועץ המשפטי.
אורלי לוי אבקסיס: גם סעיף 17 דורש: פקיד ציבור יקבל הוראות להקצאות כספים שהינם תוצאה של הסכמים פוליטיים תקציביים – אדוני היושב-ראש, אני רוצה שתקשיב לי – אך ורק מגורם המוסמך על-פי דין.
אורלי לוי אבקסיס: לא תתקבלנה הוראות או הנחיות בעניין זה מגורמים לא מוסמכים.
אורלי לוי אבקסיס: בכלל זה לא תתקבלנה הנחיות מגורמים פוליטיים כמו חברי כנסת, סיעות הכנסת או שרים או סגני שרים שאינם מכהנים במשרד ממנו מועבר התקציב או במשרד אליו הוקצה התקציב.
אורלי לוי אבקסיס: לכן בנוסף למה שציינתי קודם - -
דוד ביטן: עברו שתי דקות.
אורלי לוי אבקסיס: לא, אבל אני רוצה להסביר את ההיגיון.
דוד ביטן: את קוראת שתי דקות ואת רוצה להסביר שתי דקות?
אורלי לוי אבקסיס: - - בנוסף למה שציינתי קודם, הכספים חייבים להיות רלוונטיים לפעילות הנורמטיבית של המשרד.
אורלי לוי אבקסיס: לא ייתכן שמשרד השיכון ישמש כשומר במזרח ירושלים מהכספים של הדיור הציבורי.
אורלי לוי אבקסיס: זו שערורייה וזה בניגוד – אם צריך להגיע לבג"ץ אגיע לבג"ץ.
דוד ביטן: אורלי, כל מה שאמרת אין לו שום קשר - - -
<אמיר לוי: זה הפוך אבל.
<אמיר לוי: ה-flat נועד לממן את ההפחתה בריבית.
דוד ביטן: אמרת מה שאמרת.
אורלי לוי אבקסיס: אבקש את ההתייחסות של היועץ המשפטי של ועדת הכספים.
דוד ביטן: זה קשור לנהלים מסוימים - - -
סתיו שפיר: לא, זה קשור לתקציב שאנחנו אמורים להצביע עליו.
דוד ביטן: אין לזה שום קשר לנושא חדש.
דוד ביטן: אתה רוצה להתייחס שתי דקות?
סתיו שפיר: אתם לא יכולים להצביע על התקציב אם הנהלים האלה לא ממומשים.
דוד ביטן: שתי דקות.
אורלי לוי אבקסיס: שר השיכון צריך להיות חתום.
דוד ביטן: אנחנו ועדת הכנסת, אנחנו לא ועדת הכספים, חבר'ה.
דוד ביטן: תתייחסו למה שצריך.
דוד ביטן: לא כל במה זה לכל דבר.
מיקי רוזנטל: אדוני היושב-ראש, תראו, בסוף יש רוב קואליציוני.
דוד ביטן: שתי דקות, רוזנטל.
מיקי רוזנטל: ותמעכו את האופוזיציה, ותעוותו את סדרי הדין של הכנסת, והכול בסדר כאילו.
דוד ביטן: סמוטריץ, אתה גם רוצה?
מכלוף מיקי זוהר: לא לא.
אורלי לוי אבקסיס: הם רוצים רק את הכסף.
מיקי רוזנטל: ותיקחו את הכסף ותלכו הביתה.
מיקי רוזנטל: בסדר, אנחנו יודעים את זה.
מכלוף מיקי זוהר: לאיפה אנחנו לוקחים את זה?
מיקי רוזנטל: רגע, תהיה בשקט.
מכלוף מיקי זוהר: לוקחים את זה הביתה?
מכלוף מיקי זוהר: הציבור - - -
מיקי רוזנטל: תן לי רגע לדבר.
מיקי רוזנטל: הדברים הם כדלקמן: נמסרים פה לוועדה – גם לוועדת הכספים וגם לוועדה הזו – נתונים חלקיים.
מיקי רוזנטל: אמר רק עכשיו הממונה על התקציבים, שאני מאוד מכבד אותו באמת, אמר שיש החלטת ממשלה שהתקציב יהיה flat.
מיקי רוזנטל: זה לא נכון, זה לא מדויק.
מיקי רוזנטל: התקציב יהיה flat חוץ מחלקים במשרד החינוך.
מיקי רוזנטל: זה הסיכום.
מיקי רוזנטל: וברגע שלוועדת הכספים, ובוודאי לוועדת הכנסת, לא נמסרים נתוני אמת, אבל אנחנו נאלצים להצביע - - -
מיקי לוי: אז רגע, נשאל: זה כולל משרד החינוך?
אורלי לוי אבקסיס: זה כולל משרד החינוך?
<אמיר לוי: ה-flat כולל את תקציב הקניות של משרד החינוך.
<אמיר לוי: מה שזה לא כולל זה תקציבי שכר ישיר ועקיף.
מיקי לוי: זה אין מה לעשות.
מיקי רוזנטל: אז זה רק לא מדויק מה שנמסר לנו.
מיקי רוזנטל: זה לא שמישהו מנסה להטעות אותנו.
אורלי לוי אבקסיס: גם משרד הרווחה ישלם את ה-flat?
מיקי רוזנטל: לכן אנחנו חושבים - - -
בצלאל סמוטריץ': זה יהיה בכספים.
בצלאל סמוטריץ': למה הדיון פה?
משה גפני: לא הגיע לוועדה ה-flat.
אורלי לוי אבקסיס: לא הגיע לוועדה ה-flat?
משה גפני: מי אמר שנאשר את זה?
סתיו שפיר: לא, אבל כל התקציב שהגיע לא רלוונטי.
דוד ביטן: עדיין לא הגיע.
מיקי רוזנטל: שאנחנו מאשרים תקציב דמיוני, אדוני.
משה גפני: לא הגיע ולא יגיע היום.
דוד ביטן: אני רוצה רגע לסיכום, רבותי.
מיקי רוזנטל: לכן אנחנו מבקשים את הגנת הייעוץ המשפטי, משום שלפני כל מהלך עתידי, אנחנו קודם כול צריכים לדעת איזה קומבינות עשו עלינו, אם עשו.
מיקי רוזנטל: יכול להיות שלא עשו.
מיקי רוזנטל: אני מבקש שבהנחיית ועדת הכנסת יונחו כל ההסכמים הקואליציוניים שנעשו בקשר לתקציב לפני שאנחנו ממשיכים בתהליך.
דוד ביטן: לפי החוק.
דוד ביטן: מה שכתוב בחוק.
משה גפני: לא כתוב בחוק שום דבר.
מיקי רוזנטל: ההנחיה של - - -
משה גפני: יש הנחיה של היועץ המשפטי, ואבצע אותה.
דוד ביטן: היועצת המשפטית, את יכולה דקה להגיד מתי צריך להניח את ההסכמים - - -
משה גפני: עכשיו מניחים.
דוד ביטן: רגע, שתגיד לפרוטוקול.
באסל גטאס: סליחה, שגית, האם להקריא - - -
משה גפני: רגע, אבל שגית מדברת.
דוד ביטן: לא, אבל היא מדברת.
באסל גטאס: האם להקריא זה נקרא להניח?
<שגית אפיק: אתייחס גם לזה.
<שגית אפיק: הנחיית היועץ המשפטי לממשלה מתייחסת בעצם לכמה שלבים.
<שגית אפיק: השלב שחברת הכנסת אורלי לוי התייחסה אליו והקריאה הוא לא השלב שאנחנו נמצאים בו כרגע.
<שגית אפיק: השלב שהקראת הוא שלב שבעצם לפני שהצעת החוק מגיעה לקריאה הראשונה לכנסת, הוא השלב שמתנהל בתוך הממשלה, ולכן יש עניין שם של השרים, שהשרים צריכים לשים לב לאישור ההסכם - - -
אורלי לוי אבקסיס: סעיף 26 מדבר לפני קריאה שנייה ושלישית.
<שגית אפיק: אני מדברת על השרים, הנושא של השרים.
<שגית אפיק: ולכן השרים לא צריכים להופיע לוועדה.
<שגית אפיק: זה לעניין הזה.
<שגית אפיק: לגבי השלב שאנחנו נמצאים בו, שזה באמת השלב של הצבעה לפני הנחה לקריאה השנייה והשלישית, לפי הנחיית היועץ המשפטי לממשלה, ונציגו נמצא כאן גם, יש להביא סקירה מלאה של ההסכם, הסקירה צריכה להיות בצורה ברורה.
מיקי רוזנטל: זה לא סקירה, גברתי.
מיקי רוזנטל: תקראי את סעיף 31, כתוב: להקריא.
<שגית אפיק: להקריא.
מיקי רוזנטל: כתוב: להקריא את כל ההסכם מתחילתו ועד סופו.
מיקי לוי: אז היום יקריאו לנו, גפני?
מיקי רוזנטל: אז אנחנו רוצים שיקריאו לנו.
משה גפני: יקריאו.
מיקי לוי: אומר גפני שיקריאו לנו.
מיקי רוזנטל: אדוני, מתי יקריאו לנו, אחרי שנגמור להצביע?
מיקי רוזנטל: כן כן.
דוד ביטן: אני רואה שאתם לא רוצים לשמוע את ההסבר.
מיקי רוזנטל: אנחנו רוצים לשמוע.
דוד ביטן: מה שאנחנו מבקשים, שעל-פי ההנחיות שלך, בוועדת הכספים יפעלו בנושא הזה של ההסכמים כמו שצריך.
דוד ביטן: עכשיו, אני רוצה רגע להתייחס לפני שאני מעלה להצבעה.
דוד ביטן: קודם כול, אני לא מבין מה שאתם רוצים.
דוד ביטן: יש נושא של אישור תקציב ויש נושא של מה שהממשלה מחליטה ומדיניות.
דוד ביטן: אם מה שהממשלה החליטה בישיבת ממשלה לא מכוסה בתקציב, היא לא יכולה לבצע.
דוד ביטן: זה כל ההבדל.
אורלי לוי אבקסיס: אתה שומע, וקנין?
דוד ביטן: היא רוצה לבצע, היא צריכה לבוא לוועדת הכספים או לעשות תיקון תקציב.
דוד ביטן: זה המצב, ולכן אני לא רואה בזה נושא חדש.
סתיו שפיר: אבל אתה מבין למה זה אבסורד, היושב-ראש?
סתיו שפיר: לא, אגיד לך למה זה אבסורד.
סתיו שפיר: שתעשה את תיקון התקציב עכשיו.
דוד ביטן: סליחה, הממשלה לא חייבת, היא יכולה לעשות את זה גם עוד חודש.
סתיו שפיר: במקום שנצביע על תקציב שברור הולכים לתקן אחר כך.
דוד ביטן: רגע, את סתם מפריעה לי עכשיו.
דוד ביטן: לפי הכללים, הממשלה יכולה לאשר את התקציב הזה, בעוד חודשיים-שלושה לבוא עם תיקון תקציב.
דוד ביטן: היא לא יכולה לבצע מה שלא כתוב או לא מתוקצב.
דוד ביטן: מה זה מעניין אותי מה היא החליטה?
דוד ביטן: מעניין אותי מה ועדת הכספים והמליאה תחליט בסופו של דבר.
דוד ביטן: לכן זה שתקציב הביטחון עכשיו החליטו להעלות אותו באיזה 3 מיליארד זה לא מעניין אותי בכלל.
דוד ביטן: מה שמעניין זה מה אנחנו מאשרים ולפי זה הם צריכים לבצע.
אורלי לוי אבקסיס: וזה גם חייב להיות רלוונטי למשרד עצמו.
אורלי לוי אבקסיס: לא יכול להיות שמירה במשרד השיכון.
דוד ביטן: אני יודע שלכל משרד יש תקציב.
דוד ביטן: מה שמאושר מאושר, מה שלא מאושר אי-אפשר - - -
אורלי לוי אבקסיס: לא, אבל עדיין היועץ המשפטי אומר: חייב להיות רלוונטי לפעילות של המשרד.
בצלאל סמוטריץ': אפשר להצביע פה?
אורלי לוי אבקסיס: אז בבקשה, את התייחסותה - - -
דוד ביטן: אנחנו מצביעים.
דוד ביטן: חבר'ה, אתן ח"כיות, ריבונו של עולם, אני לא מבין את זה.
דוד ביטן: כל אחד בא, רוצה ללכת אחרי דקה.
דוד ביטן: - - - שלא נעשה דיון?
אורלי לוי אבקסיס: אדוני היושב-ראש, היא אמרה שאני צודקת בנושא של הייעוד של הכספים למשרד הרלוונטי.
אראל מרגלית: שאלה טכנית.
אראל מרגלית: איך אתה מתייחס למצב שבו אתה מצביע נניח על תקציב הביטחון, על תקציב מסוים של 56.1, ואומרים לך בצד השני, ביום שבו אתה מצביע אומרים לך שה-4 מיליארד הם גם כן הדבר שמאושר.
אראל מרגלית: איך אתה מתייחס לזה?
דוד ביטן: איפה מאושר?
דוד ביטן: תראו, אתם ח"כים הרבה יותר זמן ממני, יש פה גם 20 שנה ו-15 שנה.
משה גפני: לא, לא מאושר.
דוד ביטן: ואני אומר לכם: מבחינה תקציבית אנחנו מאשרים תקציב.
דוד ביטן: כל מה שלא מאושר, הממשלה יכולה לדבר עד מחר, זה אותי לא מעניין.
משה גפני: היא צריכה להעביר את זה.
דוד ביטן: ולכן זה לא תקציב וירטואלי.
דוד ביטן: זה שהממשלה, יש לה כוונות לשנות את התקציב ולהגדיל את הפעולות, היא תבוא ותגיש את זה כדין.
דוד ביטן: לכן אין שום נושא חדש בעניין הזה.
סתיו שפיר: אז למה להצביע על התקציב אם נשנה אותו?
דוד ביטן: לגבי הטעות הטכנית, באמת יש בזה משהו, אני לא אומר שלא.
דוד ביטן: אבל זכותה של ועדת הכספים לעשות הגדלת תקציב בדיונים, והממשלה מסכימה.
דוד ביטן: לכן גם בזה אין משהו חדש.
משה גפני: בתקציב עצמו יש את הכסף הזה.
דוד ביטן: נכון, הרי התקציב הגיע נגיד 300 מיליארד, בסופו של דבר הוא 315.
דוד ביטן: אז מה, זה משהו חדש?
מיקי רוזנטל: צריך להצביע על המקורות התקציביים.
דוד ביטן: יש את זה.
דוד ביטן: המקורות של הטעות הטכנית קיימים בתקציב, אין שום בעיה.
דוד ביטן: לכן אני לא רואה בזה נושא חדש.
מיקי לוי: אתה יודע מה זה לכנס 15 מיליארד?
מיקי לוי: אפילו אמיר לוי לא יודע לעשות.
דוד ביטן: מי שבעד שזה נושא חדש יצביע בעד, ומי שנגד יצביע נגד.
דוד ביטן: מי בעד שזה נושא חדש?
דוד ביטן: אתם מצביעים שלושה.
מיקי רוזנטל: אנחנו שלושה.
מיקי לוי: עפר, אני או אתה?
עפר שלח: אתה אתה.
דוד ביטן: בעד טענת נושא חדש – מיעוט
דוד ביטן: טענת נושא חדש לא נתקבלה.
מיקי רוזנטל: יאללה, הפסדתם, הביתה.
מיקי רוזנטל: תעזבו את הממשלה הזאת, היא רעה ומכוערת.
דוד ביטן: בעד – 7, 9 נגד.
אורלי לוי אבקסיס: רוויזיה.
דוד ביטן: רוויזיה ברבע לחמש.
דוד ביטן: טוב, רוויזיה.
דוד ביטן: טוב, מי הציע את הרוויזיה?
דוד ביטן: מי אמר רוויזיה?
דוד ביטן: את, אי-אפשר בלי אורלי.
דוד ביטן: קדימה, אורלי, תנמקי את הרוויזיה, שלוש דקות.
מיקי רוזנטל: איפה באסל?
אורלי לוי אבקסיס: רגע, הגיעו החברים?
דוד ביטן: תנמקי את הרוויזיה.
אורלי לוי אבקסיס: אדוני - - -
מיקי רוזנטל: בדרך, אז יופי, זה טוב.
אורלי לוי אבקסיס: ואחמד טיבי גם - - -
מיקי רוזנטל: יש פה מישהו ממרצ?
מיקי רוזנטל: שיבוא גם.
אורלי לוי אבקסיס: לא, מרצ אין להם.
מכלוף מיקי זוהר: מרצ אין להם, הם בקיזוז.
מיקי רוזנטל: לא, בוועדת הכספים הם בקיזוז.
מכלוף מיקי זוהר: בכול.
אורלי לוי אבקסיס: אז אתם אחד פחות.
מכלוף מיקי זוהר: שמונה יש לנו.
מיקי רוזנטל: שמונה בוועדת הכנסת?
מכלוף מיקי זוהר: יש לנו תשעה, אבל אחד - - -
דוד ביטן: לא, יש לנו עשרה בוועדת הכנסת.
<קריאה: אבל - - - בחלוקה לפי מפלגות.
דוד ביטן: לא, הליכוד שישה.
מיקי רוזנטל: הליכוד איתם שישה, אחד מקוזז, אז חמישה מצביעים.
מיקי רוזנטל: על זה אני שואל.
דוד ביטן: מי קוזז?
מכלוף מיקי זוהר: נורית קורן.
דוד ביטן: קוזזה עם מי?
מיקי רוזנטל: עם זהבה גלאון.
דוד ביטן: אבל למרצ אין חבר פה.
מכלוף מיקי זוהר: אין חבר?
מיקי רוזנטל: בוועדת הכספים - - -
דוד ביטן: אבל לא פה.
מיקי רוזנטל: למה שאלתי?
מיקי רוזנטל: בשביל - - -
דוד ביטן: למרצ אין חבר בוועדת הכנסת.
דוד ביטן: שום קיזוז.
מיקי רוזנטל: בשביל זה שאלתי.
דוד ביטן: שום קיזוז בוועדת הכנסת.
מכלוף מיקי זוהר: בסדר, אנחנו עדיין רוב.
דוד ביטן: גם נהיית רכז של ועדת הכנסת?
מכלוף מיקי זוהר: זה מה שעשיתי.
מכלוף מיקי זוהר: עשו אותי מרכז הקואליציה בוועדת הכנסת.
דוד ביטן: אבל אתה לא יודע שאין להם נציג?
דוד ביטן: אתה מסכים על מה שאין?
אורלי לוי אבקסיס: אדוני היושב-ראש, ביקשתי את הרוויזיה, כי אני מבקשת מחברי הכנסת לשקול שוב ולהבין שמבקשים מהם להיות לא רק חותמת גומי אלא להצביע בעד משהו שהוא פיקטיבי לחלוטין.
אורלי לוי אבקסיס: כל הצעת התקציב הזו היא הצעה ריקה מתוכן, כי בסופו של דבר יוספו כל הסעיפים וכל ההסכמים שנחתמו או הוסכמו היום בישיבת הממשלה.
אורלי לוי אבקסיס: כמו שאדוני היושב-ראש אמר, מה שהיום בתוך ישיבת הממשלה לא כולל את התקציב.
אורלי לוי אבקסיס: ולכן אני פונה גם לחברים שקיבלו היום כל מיני הבטחות: חבר'ה, ההבטחות האלו לא יהיו בתקציב.
אורלי לוי אבקסיס: ולכן אנחנו צריכים אולי פה לעצור את אותה מסכת שאנחנו שחקנים באיזושהי במה של באמת הצגה אחת גדולה, כאשר הציבור מסתכל עלינו ואומר: מה קורה פה?
אורלי לוי אבקסיס: הצבענו משהו במליאת הכנסת, ואנחנו עכשיו בוועדת הכספים מצביעים על משהו שונה לחלוטין, מתוך ידיעה שזה לא התקציב הסופי, אלא אם כן נקבל הבטחה באמת שלא יהיו שינויים תוך כדי תנועה.
אורלי לוי אבקסיס: עדיין יש פערים של כ-11 מיליארד שקלים בין מה שהוצבע במליאת הכנסת לקריאה ראשונה על התקציב לבין מה שמוצג היום.
אורלי לוי אבקסיס: אני רוצה לשים את הדגש שוב פעם על הנושא שבעיני הוא אחד הנושאים השערורייתיים, בניגוד מוחלט לעמדת היועץ המשפטי לממשלה בנוגע להסכמים הקואליציוניים.
אורלי לוי אבקסיס: בין היתר לא יכול להיות הסכם כזה או אחר, כאשר מי שמתבקש לתת את התקציב או לבצע את אותה פעילות זה לא המשרד הרלוונטי, שבסך הפעילות שלו לא כלולים תופעות מעין אלו.
אורלי לוי אבקסיס: אתן לכם דוגמה קטנה.
אורלי לוי אבקסיס: משרד הבינוי והשיכון, עכשיו בהסכמים הקואליציוניים, לאחר שזה הוסר מסדר-היום, שוב פעם אמור להיות אותו אחד שיבצע את השמירה במזרח ירושלים.
מיקי רוזנטל: בצלאל, תתאפק פעם אחת.
אורלי לוי אבקסיס: אני מבקשת מכם, תשקלו להעביר את זה למשרד רלוונטי.
אורלי לוי אבקסיס: יש אפשרות למשרד לביטחון הפנים, יש אפשרות למשרד הביטחון, יש אפשרות אפילו למשרד שאחראי על ירושלים.
אורלי לוי אבקסיס: בבקשה מכם, אל תהפכו את דיירי הדיור הציבורי לשבויים של הסכמים קואליציוניים.
אורלי לוי אבקסיס: זה גם לא יעבור מבחינה חוקית.
בצלאל סמוטריץ': - - - הדיור הציבורי.
דוד ביטן: שוב פעם: הטיעונים שלך יפים.
דוד ביטן: ככל שהם יפים - - -
אחמד טיבי: אין בעברית "שוב פעם" – או שוב או עוד פעם.
דוד ביטן: שוב, אין קשר בין מה שאת טוענת לנושא שבפנינו.
אורלי לוי אבקסיס: לא, יש.
אורלי לוי אבקסיס: מבקשים מאתנו - - -
דוד ביטן: את נכנסת למהות התקציב וסעיפי התקציב, בעוד אנחנו דנים האם יש משהו חדש?
אורלי לוי אבקסיס: ולכן זה נושא חדש, כי זה לא משהו שהצבענו עליו.
דוד ביטן: לכן אני ממליץ לא לקבל את הרוויזיה.
דוד ביטן: אבל מי שבעד הרוויזיה יצביע, מי שנגד יצביע נגד.
מיקי רוזנטל: רגע, אנחנו – לא, אנחנו בסדר.
דוד ביטן: לא, עבדתם עליו, אבל בסדר.
מיקי רוזנטל: לא עבדנו על אף אחד, למה אתה אומר?
דוד ביטן: עזוב, הייתם צריכים לוותר.
דוד ביטן: אבל בסדר, תצביע.
מיקי רוזנטל: יש לנו שלושה.
דוד ביטן: כן, אבל אמרתם לו שהוא מקזז את מרצ.
דוד ביטן: איזה מרצ?
מיקי רוזנטל: לא, זה לא שייך בכלל.
אורלי לוי אבקסיס: הוא אמר שהוא מקזז.
דוד ביטן: טיבי, עוד פעם אתה נגדנו?
דוד ביטן: מי נגד הרוויזיה?
דוד ביטן: פעם אחת תהיה אתנו, טיבי, בחייך.
אחמד טיבי: אני שוקל את זה.
בצלאל סמוטריץ': יאללה, אורלי, עכשיו תצעקי: דפקתם את הדיור הציבורי.
בצלאל סמוטריץ': בעד הרוויזיה – מיעוט
בצלאל סמוטריץ': הרוויזיה לא נתקבלה.
דוד ביטן: 9 נגד, בעד – 7.
דוד ביטן: הרוויזיה נדחתה, אפשר להמשיך את הדיון.
דוד ביטן: יש לנו בקשה לפטור מהנחה לקריאה ראשונה של הצעת חוק שירות ביטחון (תיקון מס' 21), התשע"ו-2015.
מיקי לוי: אם אין נציג ממשלה, אני מבקש לבטל את הדיון.
דוד ביטן: מיקי, יש מכתב.
דוד ביטן: המכתב מבקש את הבקשה הזאת.
מיקי לוי: מי מציג אותו אם אין ממשלה?
דוד ביטן: אני מציג.
דוד ביטן: מדובר בהצעת חוק שירות ביטחון.
דוד ביטן: יש פה את השתלשלות כל הסעיפים, כל התיקונים שאנחנו מתייחסים אליהם.
מיקי לוי: המכתב מיועד למזכירת הכנסת, לא ליושב-ראש הוועדה.
מיקי לוי: אין מכתב ממנה.
דוד ביטן: מיקי, זה הנוהל.